laion/Wikipedia-Exotic huggingface dataset:
ונדה קלאף

ונדה קלאף (בגרמנית: Wanda Klaff;‏ 6 במרץ 1922 – 4 ביולי 1946) הייתה פושעת מלחמה נאצית ששימשה כשומרת במחנות ריכוז במהלך מלחמת העולם השנייה. נאשמה במשפט שטוטהוף, הורשעה והוצאה להורג. נולדה בגדנסק, שהייתה אז תחת שליטת העיר החופשית דנציג, בשם ונדה קלצינסקי (Wanda Kalacinski) להורים גרמנים. בשנת 1941 שינתה את שם משפחתה לקלדן (Kalden). היא סיימה את לימודיה בשנת 1938 והחלה לעבוד במפעל לריבה. בשנת 1942 נישאה לווילי קלאף (גרמנית: Willy Klaff) והפכה לעקרת בית. לאחר מכן החלה לעבוד כמפעילת חשמלית. בשנת 1944 התגייסה למחנה הריכוז שטוטהוף, בעקבות גיוס נרחב של האס אס, ולאחר מכן הוצבה במחנה משני רוסישין (Russoschin) ששכן בשטוטהוף. שם נחשבה לשומרת סדיסטית שהתעללה במספר רב של אסירים. בתחילת 1945, עם התקרבות כוחות הצבא האדום לשטחי הרייך השלישי, נמלטה מן המחנה. חלתה בטיפוס הבהרות ואושפזה בבית חולים בגדנסק. שם נעצרה על ידי המשטרה הפולנית ב-11 ביוני 1945. ב-31 במאי 1946 הועמדה לדין בחלק הראשון של משפט שטוטהוף יחד עם גרדה שטיינהוף, ג'ני-ונדה ברקמן, אליזבת בקר והרנה ביילדרדט, חמש נשות אס אס לשעבר ששירתו איתה במחנה, ועוד כמה קאפואים. על פי עדויות הנוכחים באולם היא ישבה על ספסל הנאשמים לצד גרדה שטיינהוף וג'ני-ונדה ברקמן כשהן מצחקקות בזמן הקראת העדויות על מעלליהן במחנה. במהלך המשפט אמרה: ”אני מאוד אינטליגנטית ומסורה מאוד לעבודתי במחנות. פגעתי בכל יום לפחות שני אסירים”. ב-4 ביולי 1946 הוצאה להורג בתליה תוך שנשמטה מתא מטען של משאית, בהוצאה פומבית להורג שנערכה וזכתה לסיקור תקשורתי נרחב, יחד עם גרדה שטיינהוף, ג'ני-ונדה ברקמן, אליזבת בקר ושמונה אנשי אס אס וקאפו נוספים שהורשעו במשפט שטוטהוף. משפט שטוטהוף שטוטהוף נשים בשורות הנאצים מדיה וקבצים בנושא ונדה קלאף בוויקישיתוף כתבה על ההוצאה הפומבית להורג שנערכה לנאשמי המשפט, באתר Executed today https://www.capitalpunishmentuk.org/nazigirls.html https://web.archive.org/web/20060902095720/http://max.mmvi.de/ssfrauen/wklaff.htm Rob Hopmans, The Bad Girls of Nazi Germany: Jenny Wanda Barkmann., WW2 Gravestone, ‏2019-06-09 (באנגלית אמריקאית) Stutthof trial and inspection of the camp, United States Holocaust Memorial Museum Biskupia Gorka, web.archive.org, ‏2008-01-25 [https://www.executedtoday.com/tag/gerda-steinhoff
רונאן

האם התכוונתם ל... סרשה רונאן – שחקנית קולנוע אירית קיאן רונאן – כדורגלן גיברלטרי Ronan – שיר של טיילור סוויפט רונן רואן
שמורת נחל בית העמק

שמורת נחל בית העמק היא שמורת טבע בישראל בחבל תפן שבגליל העליון. בתחום השמורה נכלל חלקו העמוק והמרשים של נחל בית העמק. באזור זה הנחל חולף בין מדרונות תלולים המתנשאים לגובה 200 מ' מעל לערוץ. בשמורה נכללים כ-2.5 ק"מ מאפיק נחל בית העמק עצמו, וכן אפיקו התחתון של נחל כישור (היובל העליון של נחל בית העמק). בתחום השמורה כמה אתרים מרכזיים: מערת הנטיפים תפן סמוכה ליישוב לפידות. המערה נפגעה על ידי מבקרים ומטיילים בעבר, וחשיבותה העיקרית כאתר משכן ורבייה לאוכלוסיית עטלפי חרקים אם כי לא תמיד יש פעילות עטלפים באתר. הכניסה למערה זו אסורה כדי למנוע פגיעה בעטלפים שבה. מצודת תפן ליד קיבוץ כישור הייתה חלק ממערך הביצורים שהגן על העיר ההלניסטית פטולמאיס (עכו). מעיין עין יפעם (עין אל-מג'נונה) – מעיין פועם בעל שפיעה חזקה באביב (עשוי להתייבש לחלוטין בקיץ). בור כיסא, בור בעומק כ-10 מ', הנמצא עשרות מטרים מצפון לכביש תפן-לפידות. הבור גדול יחסית (אורכו כ-50 מטרים מצפון לדרום ורוחבו כ-20 מטרים ממזרח למערב). ניתן לרדת אל הבור מצידו הצפוני. בקרקעית הבור יש שפע עצי מיש ומעט עצי תאנה, וכן מערות קטנות ובהן נטיפים וזקיפים יבשים. הבור מהווה גוש נפרד של שמורת נחל בית העמק. תוכנית לשמורת הטבע על שטח של כ-2546 דונם הופקדה בשנת 1969, אולם הדיון בתוכנית התעכב בגלל דיון מקביל בוועדת מרעה ויער. שמורת נחל בית העמק הוכרזה כשמורה ב-19 בדצמבר 1974 על שטח של כ-2141 דונם. כ-400 דונם במזרח התכנית המוצעת, שיועדו לנטיעות קק"ל, לא נכללו בשמורה. תוכנית להרחבת השמורה אושרה בשנת 2014, אך טרם הוכרזה כשמורת טבע. ההרחבה מוסיפה שטח נוסף באזור נחל כישור, ואת השטחים שיועדו בעבר לנטיעות קק"ל. בתחום השמורה הרבה עצי אורן ואירוס נצרתי. שמורת נחל בית העמק, באתר "טבע ונופים בישראל" מנחם מרקוס, יובל אלעזרי, אנציקלופדיה מפה, כרך 5, מפה, 2001 הודעה בדבר הפקדת תכנית מפורטת, על המשמר, 6 במאי 1969 אברהם רותם, צמחיה וחיות נדירות נשמדות בשל סחבת, מעריב, 25 בפברואר 1970 שמורות טבע וגנים לאומיים מוכרזים בשנים 2017-1964, באתר רשות הטבע והגנים שמורת נחל בית העמק, באתר "טבע ונופים בישראל" מאיר הראובני, נחל קדש ונחל שניר הוכרזו כשמורות מוגנות, מעריב, 22 באפריל 1975 ערך זה הוא קצרמר בנושא ישראל ובנושא איכות הסביבה. אתם מוזמנים לתרום לוויקיפדיה ולהרחיב אותו.
אנדריק

אנדריק פליפה מוריירה דה סוזה (בפורטוגזית: Endrick Felipe Moreira de Sousa; נולד ב-21 ביולי 2006), מוכר בשם אנדריק פליפה או אנדריק, הוא כדורגלן ברזילאי שמשחק כחלוץ בקבוצת ריאל מדריד מהליגה הראשונה הספרדית ובנבחרת ברזיל. אנדריק נולד ב-21 ביולי 2006 בברזיליה בירת ברזיל. הוא החל לשחק כדורגל בגיל ארבע. אביו דאגלס החל להעלות את אימוניו ליוטיוב כדי לקדם את בנו ולמצוא עבורו מועדון שיקבל אותו. באותה העת הייתה משפחתו קשת יום, ואביו היה מובטל. אנדריק ומשפחתו סבלו ממחסור באוכל ובמוצרים בסיסיים. כאשר המועדון פלמיירס קיבל את אנדריק, אביו דאגלס החל לעבוד בתור מנקה והיה מועסק על ידי פלמיירס, דבר שהיווה מקור הכנסה עבור משפחתו. בדצמבר 2022 פורסם שאנדריק יחתום בריאל מדריד, והוא הצטרף למועדון ביולי 2024, כשהיה בן 18. ב-17 בספטמבר 2024 עלה בדקה ה-80 למשחק הבכורה שלו במדי ריאל מדריד בליגת האלופות נגד שטוטגרט, וכעבור 10 דקות הבקיע שער שחתם את המשחק 1:3. בכך הפך אנדריק למבקיע הצעיר ביותר בתולדות ריאל מדריד בליגת האלופות. ב-16 בנובמבר 2023 ערך אנדריק את הופעת הבכורה שלו בנבחרת ברזיל, בהפסד 2-1 לנבחרת קולומביה במסגרת מוקדמות מונדיאל 2026. ב-23 במרץ 2024 הבקיע את שער הבכורה שלו בנבחרת, בניצחון 1-0 על נבחרת אנגליה במשחק ידידות. נכלל בסגל נבחרת ברזיל לטורניר קופה אמריקה 2024. פאלמיירס ליגת העל הברזילאית : 2022, 2023 הסופק קאפ הברזילאי : 2023 אליפות פאוליסטה : 2023, 2024 ריאל מדריד הסופר קאפ האירופאי : 2024 מדיה וקבצים בנושא אנדריק בוויקישיתוף אנדריק, ברשת החברתית אקס (טוויטר) אנדריק, ברשת החברתית אינסטגרם אנדריק, ברשת החברתית טיקטוק אנדריק, באתר Transfermarkt אנדריק, באתר Soccerway אנדריק, באתר BDFutbol אנדריק, באתר WorldFootball.net אנדריק, באתר National Football Teams אנדריק, באתר FootballDatabase.eu אנדריק, באתר ESPN רשמית: אנדריק חתם על החוזה בריאל מדריד, באתר ONE‏, 15 בדצמבר 2022 Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
תחנת דוסטויבסקאיה

דוסטויבסקאיה (ברוסית: Достоевская) היא תחנה של הרכבת התחתית של מוסקבה בקו ליובלינסקו-דמיטרובסקאיה. התחנה ממוקמת ברובע טברסקוי, והיא והיא קרויה על שם רחוב דוסטויבסקי הסמוך שקרוי על שם הסופר פיודור דוסטויבסקי. תחנת דוסטויבסקאיה נפתחה ב-19 ביוני 2010, והיא ממוקמת ליד תיאטרון הצבא הרוסי. לאחר פתיחתה היא הפכה לתחנה ה-182 במטרו של מוסקבה. בעתיד, היא תחובר עם תחנת סובורובסקאיה שנמצאת בבנייה בקו קולצביה. מדיה וקבצים בנושא תחנת דוסטויבסקאיה בוויקישיתוף ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
המילטון

האם התכוונתם ל... אישים אלכס המילטון – כדורסלן אמריקאי אלכסנדר המילטון – מדינאי אמריקאי גאי המילטון – במאי אנגלי ג'ורג' המילטון – מדינאי בריטי ג'ורג' המילטון (שחקן) – שחקן אמריקאי ויליאם רואן המילטון – מדען אירי במאה ה-19 ויקטוריה המילטון – שחקנית אנגלייה טיילר המילטון – רוכב אופניים אמריקאי לואיס המילטון – נהג מרוצים בריטי מרגרט המילטון – דף פירושונים לינדה המילטון – שחקנית אמריקאית ניקולס המילטון – שחקן אוסטרלי פול המילטון – מזכיר הצי של ארצות הברית ומושל קרוליינה הדרומית רוברט המילטון (חבר בית הנבחרים) – חבר בית הנבחרים של ארצות הברית רוברט המילטון (כדורגלן אירי) – כדורגלן אירי רוברט המילטון (כדורגלן סקוטי) – כדורגלן סקוטי רוברט המילטון (מושל) – מושל טסמניה רוברט ויליאם המילטון – ארכאולוג בריטי שהיה מנהל מחלקת העתיקות של הממשל המנדטורי. בארץ ישראל ריצ'רד המילטון – כדורסלן אמריקאי ריצ'רד המילטון (אמן) – אמן פופ ארט אמריקאי קוסמו המילטון – סופר בריטי מדע ויליאם רואן המילטון – מתמטיקאי, פיזיקאי ואסטרונום אירי. על-שמו קרויים: המילטוניאן מסלול המילטוני – בתורת הגרפים - מסלול העובר בכל צומת בדיוק פעם אחת. אלגברת הקווטרניונים של המילטון ויליאם המילטון (ביולוג) חוק המילטון – מודל מתמטי בסיסי אשר מסביר את הופעתה של התנהגות זולתנית בין שארים ריצ'רד המילטון (מתמטיקאי) – מתמטיקאי אמריקאי ערים ויחידות שלטוניות המילטון (ברמודה) – בירת ברמודה המילטון (קנדה) – עיר בקנדה המילטון (אוהיו) – עיר במדינת אוהיו המילטון (ניו זילנד) – עיר באי הצפוני של ניו זילנד המילטון (סקוטלנד) מחוז המילטון – שמם של מספר מחוזות ברחבי ארצות הברית אמנות המילטון (מחזמר) מילטון
להתחיל מחדש (פירושונים)

האם התכוונתם ל... להתחיל מחדש – סרט משנת 2000 בבימויו של רוברט זמקיס ובכיכובו של טום הנקס להתחיל מחדש (1979) – סרט משנת 1979 בבימויו של אלן ג'יי פאקולה, עם ברט ריינולדס, ג'יל קלייבורג וקנדיס ברגן בתפקידים הראשיים להתחיל מחדש (סדרת טלוויזיה) (אנ') - סדרה אמריקאית (1999-‏2002) בכיכובה של סילה וורד להתחיל מחדש (מקלט לבעלי חיים) – מקלט לבעלי חיים במושב חרות להתחיל מחדש (ספר) – ספר של רועי זפרני
זכריה פישמן

זכריה פישמן (3 במרץ 1891, בסרביה – 20 באוגוסט 1926, ארץ ישראל) היה סופר, ספרן וביבליוגרף עברי. נולד בבסרביה, אחיהם של הרב יהודה לייב פישמן מימון ועדה מימון. עלה לארץ ישראל ב-1913, ב-1920 השתלם בספרנות בארצות הברית שם היה חבר מערכת הירחון מקלט. חזר לארץ ישראל ועבד זמן מה בספריה העירונית שער ציון בתל אביב. פרסם מאמרים, רשימות ואגדות שכונסו לאחר מותו בספר אגדות הארץ הקדושה (תל אביב: קפת הספר, תרפ"ז). את מרבית זמנו הקדיש לביבליוגרפיה ותכנן להוציא לקסיקון של הסופרים והספרות העברית (הראשון מסוגו), אולם מחמת מותו בגיל צעיר לא זכה להשלים מלאכה זו. לאחר מותו הוקמו ועדה וקרן במטרה להשלים את מפעלו, אך העבודה לא הושלמה והלקסיקון לא יצא לאור. זכריה פישמן, ב"לקסיקון הספרות העברית החדשה" הצצה לארכיון של זכריה פישמן, באתר מכון גנזים של אגודת הסופרים ארכיון אוסף זכריה פישמן, בספרייה הלאומית זכריה פישמן, בלקסיקון הספרות העברית החדשה מרדכי בן הלל הכהן ואחרים, אל מוקירי הספרות העברית, העולם, 23 בספטמבר 1927
נבחרת נורווגיה בכדוריד

נבחרת נורווגיה בכדוריד (בנורווגית: Det norske herrelandslaget i handball) היא הנבחרת לאומית של נורווגיה. הנבחרת התחזקה במהלך שנות ה-20 של המאה ה-21 כאשר היא זכתה במדליות בלאיפויות העולם ובאליפויות אירופה. נכון לדצמבר 2022 הפדרציה מדורגת במקום ה-9 על ידי איגוד הכדוריד העולמי. מדיה וקבצים בנושא נבחרת נורווגיה בכדוריד בוויקישיתוף אתר האינטרנט הרשמי של נבחרת נורווגיה בכדוריד (בנורווגית) נבחרת נורווגיה בכדוריד, באתר האיגוד האירופי נבחרת נורווגיה בכדוריד, באתר איגוד הכדוריד העולמי IHF | Member Federation, www.ihf.info
שער ויקטוריה

שער ויקטוריה (במלטית: Il-Bied Victoria, באיטלקית: Porta Victoria) הוא שער בכניסה לעיר ולטה, בירת מלטה. השער נבנה על ידי הבריטים בשנת 1885 על שם המלכה ויקטוריה. השער הוא הכניסה הראשית לעיר, באזור הנמל הגדול, שהיה פעם החלק העמוס ביותר של העיר. השער ממוקם בין דרום העיר לבין מצודת סנט ברברה במרכז העיר. שער ויקטוריה הוא השער היחיד שנשאר במהלך הקמת הביצורים על ולטה, מכיוון שכל שאר השערים המבוצרים נהרסו בין המאות ה-19 וה-20. כאשר ולטה נוסדה בשנת 1566, נבנתה מסביב לעיר מערכת ביצורים, בתכנונו של המהנדס הצבאי האיטלקי פרנצ'סקו לאפארלי. לעיר היו שלושה שערים בלבד, הראשי שבהם הוא שער העיר, ושני שערים משניים משני צדי העיר, ששמם היה שער מרסמקסט ושער דל מונטה. שער דל מונטה נבנה בשנת 1569 לפי תכנון של לפארלי, והוא נקרא על שם פייר דה מונטה. שער זה היה ממוקם בין דרום העיר ומצודת סנט ברברה בצד המזרחי-מרכזי של העיר, מול הנמל הגדול. האזור מסביב הפך למרינה קטנה. האזור סביב היה הומה בקביעות. בשלהי המאה ה-19, שער דל מונטה נעשה צפוף למדי מכיוון שהאזור סביבו היה העמוס ביותר בולטה. הוא נהרס ב-1884, ובמקומו נבנה שער ויקטוריה החדש. אבן הפינה של השער החדש הונחה בשנת 1884 על ידי המושל ארתור בורטון, והשער כולו נפתח בשנת 1885. השער תוכנן על ידי האדריכל המלטי עמנואל לואיג'י גליזיה, והוא נקרא על שם המלכה ויקטוריה.[דרוש מקור] השער שוקם פעמים רבות בין השנים 2009 ו-2010. השיקום ארך כשישה חודשים, והוא נוהל על ידי האדריכלים קלוד בורג ואלכסיס אינגואנס. לאורך כל מהלך השיקום נוקה המבנה, נבנו מדרכות חדשות, הוסרו מתקנים ישנים ותוקנו כמה עבודות אבן. שער ויקטוריה מורכב מפתח קשתי כפול עם מבנה קמרון מצטלב כדי לאפשר מעבר כלי רכב, ושתי דלתות קטנות משני צדי השער כדי לאפשר מעבר להולכי רגל. על שתי הקשתות חרוטים הסמלים של מלטה ושל ולטה, ובראש השער חרוט סמל הממלכה המאוחדת. הקשת בנויה מאבן גיר. שער ויקטוריה בשנת 1874 שער ויקטוריה בשנת 2010, לאחר השיפוץ השער מדיה וקבצים בנושא שער ויקטוריה בוויקישיתוף Vassallo, Bernard A. (10 בדצמבר 2009). "Valletta needs arched entrance gates". Times of Malta. אורכב מ-המקור ב-11 בדצמבר 2014. {{cite news}}: (עזרה) Mifsud, Christian (2017). "Decoding a modified space: the lost spaces of Del Monte Gate". Melita Historica. XVII (2): 61–82. "Marina Curtain – Valletta" (PDF). National Inventory of the Cultural Property of the Maltese Islands. 28 ביוני 2013. אורכב מ-המקור (PDF) ב-13 ביולי 2015. {{cite web}}: (עזרה) Musumeci, Marielouise (14 ביוני 2010). "A unique work of engineering". Times of Malta. אורכב מ-המקור ב-5 בדצמבר 2014. {{cite news}}: (עזרה) "Victoria Gate being given a facelift". Times of Malta. 2 בספטמבר 2009. אורכב מ-המקור ב-6 בינואר 2016. {{cite news}}: (עזרה) "Victoria Gate revealed after restoration". Times of Malta. 17 במאי 2010. אורכב מ-המקור ב-25 בנובמבר 2013. {{cite news}}: (עזרה) "Victoria Gate". The Victorian Web. 18 במרץ 2010. אורכב מ-המקור ב-22 באוקטובר 2015. {{cite web}}: (עזרה)
OGAE

OGAE או בשמו המלא Organisation Générale des Amateurs de l'Eurovision (בצרפתית: הארגון הכללי של חובבי האירוויזיון) הוא ארגון המאגד בתוכו מועדונים של חובבי אירוויזיון, עם מספר סניפים ברחבי העולם. הארגון החל את דרכו ב-1984 בפינלנד, במטרה לאגד את מועדוני מעריצי האירוויזיון ברחבי אירופה. הארגון עובד לעיתים בשיתוף פעולה לצד איגוד השידור האירופאי. החל משנת 2007, ה-OGAE עורך בכל שנה סקר טרום-אירוויזיון שבו כל מועדון לאומי מצביע לשירים המשתתפים בתחרות, תוך שימוש באותה שיטת ניקוד כמו זו באירוויזיון: עשרת השירים הנבחרים ביותר בכל מועדון מקבלים בסדר עולה 1 עד 8, ולאחר מכן 10 ו-12 נקודות, ומדינות לא יכולות להצביע עבור עצמן. הארגון מדי שנה מארגן ארבעה תחרויות. בישראל פועל מועדון מקומי מ-1986 בשם “OGAE ישראל״. מדיה וקבצים בנושא OGAE בוויקישיתוף אתר האינטרנט הרשמי של OGAE (באנגלית)
ההפגנות במונגוליה (2022)

ההפגנות במונגוליה היו הפגנות המוניות והתפרעויות אשר החלו בבירת מונגוליה, אולן בטור, ב-4 בדצמבר 2022. הסיבה למחאה הייתה שערוריית שחיתות שכללה גניבה של פחם בשווי 12.9 מיליארד דולר. הרשויות במונגוליה נפגשו עם המפגינים והבטיחו לחקור את הפרשה. ועדת חקירה הוכרזה על ידי הפרלמנט ומספר קצינים החשודים בגניבת הפחם נעצרו. שימוע ציבורי צפוי להתקיים ב-21 בדצמבר 2022. הרשויות במונגוליה גם הכריזו על תוכניות לרפורמה בחברת הכרייה ארדנס טאבאלטוגול על מנת להילחם בשחיתות. כלי תקשורת מקומיים דיווחו כי הסיבה לאי שביעות הרצון של האזרחים הייתה מעורבותם של פוליטיקאים רבים בגניבת פחם לייצוא. לפי נתונים לא רשמיים, נגנבו לכאורה ממונגוליה כ-6.5 מיליון טון פחם. כמו כן, מצוין כי בסין הוצאו להורג המעורבים בגניבת פחם ממונגוליה, והרשויות בסין שלחו רשימה עם שמות הפקידים המונגוליים המעורבים בפרשה זו. המפגינים דרשו לפרסם את שמם. קישגיגין ניאמבאטר, שר המשפטים והפנים של מונגוליה, אמר כי הממשלה פנתה לערוצים דיפלומטיים ולרשויות בייג'ינג בבקשה לשתף פעולה עם משרד התובע הסיני שחקר את מקרה גניבת הפחם. מונגוליה מייצאת עד 86% מהסחורות שלה לסין, כאשר יותר ממחצית מהסחורות הן פחם. ערך יצוא הפחם ממונגוליה זינק ל-4.5 מיליארד דולר בתשעת החודשים הראשונים של 2022. ישנם פערי מחירים משמעותיים בין פחם מחומם שנמכר במונגוליה (~70$ לטון), סין (~140$ לטון) והשוק הבינלאומי (~300$ לטון), וזאת הסיבה העיקרית להתפרצות המחאות. tengrinews.kz, Массовые акции протеста охватили столицу Монголии, Главные новости Казахстана - Tengrinews.kz, ‏2022-12-05 (ברוסית)
רוח צפונית

המונח "רוח צפונית" מפנה לכאן. לערך העוסק בישיבת הסדר בעכו, ראו ישיבת ההסדר עכו. רוח צפונית היא סדרת טלוויזיה מסוגת דרמה-מתח שיצרו עמית כהן, דניאל שנער ואסף בורשטיין, ובבימויו של האחרון. הסדרה החלה את שידוריה ב-2024 ב-HOT. הסדרה עוקבת אחר סיפור מתח חובק עולם, המציג כיצד עלולה מדינת ישראל להיקלע לסכסוך אלים שיגרור אליו באפקט פרפר את כל המזרח התיכון. עלילת הסדרה עוברת בין סיכול טרור ברחבי העולם, חטיפות, הברחות טילי קרקע-קרקע לא-קונבנציונליים וטכנולוגיות ריגול וסייבר עתידניות ומסוכנות. "רוח צפונית" עוקבת אחר חבורה של צעירים בשירות הצבאי שלהם, שמתנהל כולו בתוך עולם טכנולוגי משוכלל, כשבראש "בעלת האוב", מערכת בינה מלאכותית שספק אם היא שולטת בהם או הם שולטים בה. בסדרה אנסמבל נרחב של דמויות ובראשן: אמיר קצין מודיעין שמנסה לעצור אסון ביטחוני המאיים לגלוש למלחמה כוללת; אחיו דואי, הייטקיסט מסתורי, שחוזר לישראל אחרי שנים של היעדרות; וסודרי קצינה מבריקה שמובילה את מכונת המודיעין האימתנית, אך צריכה להתמודד עם טעות קטלנית שעשתה. השלושה מנהלים מערכת יחסים מורכבת, יצרית ורעילה. ההסלמה הצבאית מעצבת ומגדירה מחדש את היחסים בין הדמויות, ומחברת בין האישי לבין הביטחוני. "רוח צפונית" חושפת את הנעשה מאחורי הקלעים של יחידת המודיעין 8200. ההצלחות שלהם מונעות אסון. הכשלונות- עלולים להסתיים במלחמה. לראשונה תוצג גם מערכת הבינה המלאכותית של צה"ל, שנמצאת בראש הפירמידה הטכנולוגית וחולשת על הכל, החל מאיסוף כמויות אדירות של מודיעין אינטימי, וכלה בהתנקשויות ובתקיפות רחבות היקף. אך ההסתמכות העיוורת על טכנולוגיה, שלעיתים נראית עתידנית, מביאה לקונפליקטים, דילמות ואף עולה בחיי אדם. רס"ן (במיל') דואי בן ארי (מיכאל אלוני) – אחיו של אמיר, הקב"ר הראשי לשעבר, הייטקיסט שחזר לארץ לעזור לאחיו. סרן אמיר בן ארי (אלישע בנאי) – קצין במדור חזבאללה של יחידה 8200, פקוד של עדי, בקשר רומנטי איתה. רס"ן עדי סודרי (לוסי איוב) – קצינה ביחידה 8200, קב"רית ראשית, המפקדת של אמיר, בקשר רומנטי איתו. תא"ל אלבז (יניב ביטון) – מפקד יחידת 8200. סמל צבי (אלעד גיטלמכר) – חייל חרדי במדור סייבר ביחידה 8200. סמל ניבי (מור דמרי) – חיילת במדור סייבר ביחידה 8200. רס"ן רעות שפר (יעל איתן) – קצינה וראש מדור סייבר ביחידה 8200. סרן רועי סבג (נמרוד הוכנברג) – קצין במדור חזבאללה ביחידה 8200, נהרג בפיצוץ מטען מוסלק בקולוסיאום בפרק הראשון. רס"ם רונה (לונא מנסור) – נגדת במדור חזבאללה ביחידה 8200, פקודה של עדי. סגן רונן (יובל שבח) - קצין במדור בנקאות ביחידה 8200. מירב (מיכל עוזיאל) – אשת מבצעים של המוסד המוצבת בשלוחת ירדן. קארין (דיאנה גולבי) – אשת מבצעים של מוסד, פקודה של מירב. יניב (נבו קטן) – נגד בצה"ל נהג מכלית דלק צבאית. דניאל (אהרון פארן) - סוכן מוסד. "רוח צפונית", במסד הנתונים הקולנועיים IMDb (באנגלית) "רוח צפונית", באתר אידיבי רוח צפונית, במיזם "אישים" לתיעוד היצירה הישראלית רוח צפונית - פרק 1 המלא, סרטון באתר יוטיוב, בערוץ ה-YouTube הרשמי של HOT רועי אבן, ‏"רוח צפונית" בטוחה שהיא בהוליווד, לא במחלף גלילות, באתר ‏מאקו‏, 16 באפריל 2024 רותה קופפר, "הסדרה מתארת פשלה ב־8200 אבל דבר מזה לא צפה את הקטסטרופה", באתר כלכליסט, 24 באפריל 2024
טליתה דיגס

טליתה דיגס (באנגלית: Talitha Diggs; נולדה ב-22 באוגוסט 2002), היא אתלטית אמריקאית. אלופת עולם (יוג'ין 2022) בריצת שליחות 4x400 מטר ושיאנית אמריקה בריצת 400 מטר באולם. דיגס נולדה וגדלה בניוברנסוויק, ניו ג'רזי. אמה, ג'ואטה קלארק דיגס (אנ') הייתה אתלטית מצטיינת שייצגה את ארצות הברית ב-4 אולימפיאדות (1988–2000). היא לומדת באוניברסיטת פלורידה. באליפות המכללות באולם שנערכה בברמינגהאם, אלבמה במרץ 2022 היא זכתה במדליית זהב בריצת 400 מטר בתוצאה של 50.98 שניות. באליפות המכללות שנערכה ביוג'ין, אורגון בתחילת יוני אותה שנה היא זכתה במדליית זהב בריצת 400 מטר בתוצאה של 49.99 שניות. שבועיים לאחר מכן, באליפות ארצות הברית שנערכה ביוג'ין ביוני אותה שנה היא זכתה במדליית זהב בריצת 400 מטר בתוצאה של 50.22 שניות, לפני קנדול אליס (50.35 שניות) ולינה יירבאי (50.67 שניות) ובכך הייתה לאתלטית השנייה בהיסטוריה שזכתה בשלושת התחרויות הללו בעונה אחת. באליפות העולם שנערכה ביוג'ין ביולי אותה שנה היא זכתה במדליית זהב, בריצת 4x400 מטר ביחד עם אבי שטיינר, בריטון וילסון וסידני מק'לוכלין בתוצאה של 3:17.79 דקות, לפני ג'מייקה (3:20.74 דקות) והממלכה המאוחדת (3:22.64 דקות). נוסף לכך, היא סיימה במקום עשירי בריצת 400 מטר בתוצאה של 50.84 שניות. בתחרות שנערכה באולם בפאייטוויל, ארקנסו ב-25 בפברואר 2023 היא קבעה בריצת 400 מטר שיא אמריקה חדש, התוצאה השמינית בטיבה בכל הזמנים והתוצאה השנייה בטיבה בעולם באותה העת של 50.15 שניות, שיפור לשיא בן 5 השנים של קנדל אליס (50.34 שניות). באליפות ארצות הברית שנערכה ביוג'ין ב-8 ביולי זכתה במדליית ארד בריצת 400 מטר בשיא אישי חדש של 49.93 שניות, אחרי סידני מק'לוכלין-לברון שקבעה את תוצאת השנה בעולם (48.74 שניות) ובריטון וילסון (49.79 שניות). ריצת 100 מטר: 11.27 שניות (2022) ריצת 200 מטר: 22.64 שניות (2022) ריצת 400 מטר: 49.93 שניות (2023) ריצת 60 מטר: 7.24 שניות (2022) ריצת 200 מטר: 22.75 שניות (2022) ריצת 400 מטר: 50.15 שניות (2023), שיא אמריקה טליתה דיגס, ברשת החברתית אינסטגרם טליתה דיגס, באתר התאחדות האתלטיקה הבין-לאומית
מארט אנה סארה

מארט אנה סארה (בנורווגית: Máret Ánne Sara, נולדה ב-1983) היא אמנית וסופרת סאמית ילידת נורווגיה. בשנת 2022 ייצגה יחד עם אנדש סונה ופאולינה פאודורוף את הביתן הנורדי בביאנלה ה-59 של ונציה. סארה נולדה בהמרפסט, עיר קטנה בנורווגיה וגדלה במחוז פינמרק במשפחה של רועי איילים שמרעה הקיץ שלה היה בקוואלויה. את השכלתה באמנות קיבלה מאוניברסיטת בורנמות' בבריטניה. החל מ-2003 היא יוצרת אמנות חזותית ולעיתים קרובות עוסקת בנושאים פוליטיים וחברתיים, יצירת האמנות הכי מפורסמת שלה היא "Pile O'Sapmi" (ערימה של סאפמי) משנת 2017 הכוללת 400 גולגולות מנוקבות כדורים של איילים. Pile o'Sápmi היא יצירת אמנות שנוצרה כמחאה וכסמל לשחיטה הכפויה של ממשלת נורווגיה באיילים השייכים לרועים סאמים ילידים בפינמרק. היא נתלתה בתחילה מול הפרלמנט באוסלו כמיצד מחאה, אך בשנת 2022 הוצבה במוזיאון הלאומי באוסלו. בשנת 2022 ייצגה יחד עם עוד שתי אמניות נוספות את הביתן הנורדי בביאנלה ה-95 של ונציה. שלוש העבודות שהוצגו בביתן נוצרו לאחר מאבק משפטי בן שבע שנים עם המדינה הנורווגית כדי להגן על זכויות הרועה של אחיה הצעיר, אחד מהתיקים המשפטיים הרבים שחווים רועי איילים סאמיים צעירים כיום. ההתמקדות של סארה באייל כאבן הפינה של החיים הסאמיים נועדה לרפא ולתקן את הטראומה שנגרמה לעם הסאמי. העבודות נעשו לפי אתיקה ושיטות של שימוש בר-קיימא במשאבים סאמיים, תוך מציאת ערך בחלקי איילים שאינם משמשים למזון וללבוש; החיות שהוצגו מתו מוות טבעי. בשנת 2013 הוציאה את הרומן הראשון שלה "בין העולמות" שהיה רומן פנטזיה למבוגרים צעירים בשפה הסאמית. הספר תורגם לנורווגית ב-2014 ולאנגלית ב-2016. על הספר הזה היא הייתה מועמדת לפרס המועצה הנורדית לספרות ילדים וצעירים בשנת 2014. בשנת 2014 הוציאה את ספרה השני בשפה הסאמית דורסבלדה דואלי. 2013 - בין עולמות 2014 - Doaresbealde doali כיום מתגוררת ועובדת בקאוטוקיינו, נורווגיה. מדיה וקבצים בנושא מארט אנה סארה בוויקישיתוף אתר האינטרנט הרשמי של מארט אנה סארה מארט אנה סארה, ברשת החברתית אינסטגרם מארט אנה סארה, ברשת החברתית אינסטגרם מארט אנה סארה באתר של Office for Contemporary Art Norway ראיון עם מארט אנה סארה משנת 2020 Kevin Brazil, The Sámi Artists Fighting For Self-Determination In Venice, Frieze, ‏2022-04-14 (באנגלית) Pauliina Feodoroff, Máret Ánne Sara and Anders Sunna: The Sámi Pavilion - Announcements - e-flux, www.e-flux.com (באנגלית) AP (2017-12-07). "מיצג מחריד: 400 גולגולות מחוררות בפרלמנט". Ynet. נבדק ב-2022-12-18. Giardini See on Google Maps, Biennale Arte 2022 | Nordic Countries (Norway, Finland, Sweden), La Biennale di Venezia, ‏2022-04-12 (באנגלית) Máret Ánne Sara, Office for Contemporary Art Norway (באנגלית) Profile, Maret Anne Sara (באנגלית בריטית)